text: Kant ot li sire escrit et embrevet
   Trestot le siécle ke il a demenet,
   Et coupe dite et sen peciet ploret,
   Et pris le cors dont nos somes sauvet,
   Dont li tramist li rois de maistet
   Le vois dou chiel ki bien l’a confortet.
   Chou dist li vois a chel boneuret:
   "Vien ent, cier frére, no sire t’a mandet,
   Por cui tu as ten gent cors si penet;
   Si l'as siervit selonc se volentet
   K’en paradis a ten lit estoret."
  